**Notă Informativă  
la proiectul hotărîrii Guvernului  
„Cu privire la transmiterea unor imobile”**

Proiectul hotărîrii Guvernului “Cu privire la transmiterea unor imobile” este elaborat în conformitate cu Legea ocrotirii sănătăţii nr. 411 din 28 martie 1995, Hotărîrea Guvernului nr. 1471 din 24 decembrie 2007 “Cu privire la aprobarea strategiei de dezvoltare a sistemului de Sănătate în perioada 2008-2017”.

Obiectul proiectului de hotărîre este susţinerea propunerii Ministerului Sănătăţii  
de a permite consolidarea infrastructurii Instituţiei Medico-Sanitară Publică Centrul Republican de Diagnosticare Medicală. Instituţia respectivă este una din instituţiile de referinţă în domeniul prestării serviciilor medicale de înaltă performanţă, activitatea căreia este de o utilitate enormă pentru societate, cu un volum extrem de solicitat al serviciilor din partea populaţiei.

IMSP Centrul Republican de Diagnosticare Medicală se află într-o modernizare permanentă care cuprinde toate sferele de activitate a acesteia, şi presupune obţinerea tuturor beneficiilor posibile pentru domeniul sănătăţii.

Instituţia este amplasată pe un sector de teren din domeniul public al statului, din mun. Chişinău, str. Constantin Vîrnav, 13, iar adiacent, este situat un sector de teren, din proprietatea publică a municipiului Chişinău, cu suprafaţa de 0,1217 ha, delimitat cu două numere cadastrale 0100213.735 şi 0100213.736, care practic sunt neutilizate, iar datorită suprafeţei mici şi amplasării acestuia nici nu există careva oportunităţi de implimentare a anumitor proiecte locale.

În acelaşi timp, lotul dat poate fi incadrat în sectorul de teren pe care este amplasată instituţia medicală, iar în ansamblu, ar putea fi utilizate cu un înalt randament social.

În contextul celor elucidate, menţionăm că proiectul hotărîrii Guvernului cu privire la transmiterea unui teren a fost elaborat în vederea soluţionării problemelor de infrastructură a IMSP Centrul Republican de Diagnosticare Medicală, iar adoptarea acestuia nu implică alocarea unor mijloace financiare de la bugetul de stat.

**Ministru** Mircea BUGA